بمت امریکا پرزیدنتی دونالد ترامپین ایسرایل-ین ایشغالینداکی جولان تپه‌لرینه دایر قالماقال یارا‌دان آچیقلاماسینا رئاکسیا گؤستردی.
بمت باش کاتیبی‌نین نماینده‌لرین‌دن فارهان حاق ترامپین آچیقلاماسینا رئاکسیا گؤستره‌رک بیلدیریب کی، بو مسئله سینده کی بمت قرارلارینی دستکلییریک.
سوسیال مئدیا حسابی  تویتر واسیطه‌سیله آچیقلاما وئرن امریکا پرزیدنتی دونالد ترامپ سوریه-نین یاریم عصردیر ایسرایل طرفیندن ایشغال ائدیلن جولان تپه‌لرینی تانیماغین زامانی‌نین گلدیگینی بیلدیریب.
قئید ائدک کی، بمت تهلوکه‌سیزلیک شوراسی‌نین 1981-جی ایلده قبول ائتدیگی 497 نؤمره‌لی قرار ایسرایل-ین جولان تپه‌لرینی ایشغالینا اعتراض ائدیب و قراردا بیلدیریلیب کی، ایسرایل-ین ایشغالینداکی جولان تپه‌لرینده اؤز قانون‌لارینی، محکمه‌سینی و ایداره‌سینی تطبیق ائتمه قراری‌نین هئچ بیر معناسی یوخ‌دور و اولوسلار آراسی حقوق ساحه‌سینده قوه‌ده دئییل‌دیر.
سوریه-یه عاید جولان تپه‌لری 1967-جی ایلدن بری‌دیر ایسرایل-ین ایشغا‌لی آلتیندا‌دیر.
